R o z h o d n u t i e

Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Marcela** **Cebuľáka, Hlavná 66, 085 01 Bardejov a Bc. Mareka Pekára, Osikov 180, 086 42 Hertník,** podaná dňa 23.03.2015, podľa § 47 ods. 3 a § 48 ods. 1 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

**v y d á v a s ú h l a s**

žiadateľovi na **výrub 9 ks drevín, druh: 2 ks smrek obyčajný** (Picea abies) s obvodmi kmeňov 52 a 56 cm, meranými vo výške 130 cm nad zemou a **1 ks lipa malolistá** (Tilia cordata) s obvodom kmeňa 58 cm, meraným vo výške 130 cm nad zemou, **1 ks breza previsnutá** (Betula pendula) s obvodom kmeňa 95 cm, meraným vo výške 130 cm nad zemou, rastúcich na pozemku parcelné číslo **CKN 4218/23**, druh pozemku: travalé trávne porasty, v kat. území Bardejov a **2 ks smrek obyčajný** (Picea abies) s obvodmi kmeňov 48 a 46 cm, meranými vo výške 130 cm nad zemou, **3 ks slivka** (Prunus L.) s obvodmi kmeňov 26, 32 a 21 cm, meranými vo výške 130 cm nad zemou, rastúcich na pozemku parcelné číslo **CKN 4218/179**, druh pozemku: trvalé trávne porasty, v kat. území Bardejov. Žiadateľ je vlastníkom pozemkov, na ktorých dreviny požadované na výrub rastú.

# A./

 V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

2) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

3) žiadateľ zabezpečí, aby nedošlo k poškodeniu drevín, ktoré nie sú určené na výrub,

4) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

5) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na pozemkoch, ktorých je správcom, za týchto podmienok:

1) **vysadiť 10 ks drevín, druh: tuja západná** (Thuja occidentalis) - 5 ks na pozemok s parcelným číslom CKN 4218/23, druh pozemku: trvalý trávny porast a 5 ks na pozemok s parcelným číslom CKN 4218/179, druh pozemku: trvalý trávny porast, sadenice budú vysoké min. 60 cm,

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 23.03.2015, požiadal Marcel Cebuľák, Hlavná 66, 085 01 Bardejov a Bc. Marek Pekár, Osikov 180, 086 42 Hertník, o vydanie súhlasu na výrub 9 ks drevín, druh: 2 ks smrek obyčajný (Picea abies) s obvodmi kmeňov 52 a 56 cm, meranými vo výške 130 cm nad zemou a 1 ks lipa malolistá (Tilia cordata) s obvodom kmeňa 58 cm, meraným vo výške 130 cm nad zemou, 1 ks breza previsnutá (Betula pendula) s obvodom kmeňa 95 cm, meraným vo výške 130 cm nad zemou, rastúcich na pozemku parcelné číslo CKN 4218/23, druh pozemku: trvalé trávne porasty, v kat. území Bardejov a 2 ks smrek obyčajný (Picea abies) s obvodmi kmeňov 48 a 46 cm, meranými vo výške 130 cm nad zemou, 3 ks slivka (Prunus L.) s obvodmi kmeňov 26, 32 a 21 cm, meranými vo výške 130 cm nad zemou, rastúcich na pozemku parcelné číslo CKN 4218/179, druh pozemku: trvalé trávne porasty, v kat. území Bardejov. Žiadateľ je vlastníkom pozemkov, na ktorých dreviny požadované na výrub rastú. Dôvod žiadosti - realizácia prístupu na pozemok. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 30.03.2015. V príslušnej lehote od zverejnenia informácie nebolo doručené Mestu Bardejov písomné ani elektronické potvrdenie záujmu byť účastníkom v začatom správnom konania.

Orgán ochrany prírody listom č. ŽP 2015/02263-2-MK zo dňa 13.04.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 22.04.2015, počas ktorého bolo zistené, že dreviny požadované na výrub, rastú na uvedených parcelách. V priebehu miestnej obhliadky orgán ochrany prírody vykonal meranie obvodov kmeňov drevín, zistil ich zdravotný stav a zhotovil fotodokumentáciu. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú mimo zastavaného územia mesta. Smreky obyčajné, lipa malolistá a breza previsnutá rastú v hustom zápojí, boli v minulosti vysadené nekoncepčne, svoju ekologickú a environmentálnu funkciu neplnia. Lipa malolistá následkom neodborného orezu má poškodené kostrové konáre. Dreviny, druhu slivka, sú náletové dreviny s obvodom kmeňov do 40 cm, na ktoré nie je potrebný súhlas orgánu ochrany prírody. Dreviny rastú na západnej časti pozemkov a zamedzujú prístup k nim z jedinej prístupovej komunikácie. Dôvody výrubu drevín sú teda opodstatnené. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 4 388,44 €. Výpočet je prílohou zápisu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom drevín nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť o výrub drevín je opodstatnená. Rozhodol preto o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

**- Marcel Cebuľák, Hlavná 66, 085 01 Bardejov**

**- Daniela Cebuľáková, Hlavná 66, 085 01 Bardejov**

**- Bc. Marek Pekár, Osikov 180, 086 42 Hertník**

**- Katarína Pekárová, Osikov 180, 086 42 Hertník**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Okresný úrad Bardejov, Odbor starostlivosti o životné prostredia, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk